22 d'octubre

El 22 d'octubre és el dos-cents noranta-cinquè dia de l'any del calendari gregorià i el dos-cents noranta-sisè en els anys de traspàs. Queden 70 dies per finalitzar l'any.

Esdeveniments 
Països Catalans
 1901: A Castelló de la Plana es descobreixen un gran nombre de monedes d'or de les èpoques dels emperadors romans Neró, Antoni, Nerva, Trajà i Adrià.
 1945: El PSUC abandona la lluita armada

Resta del món
 362, Dafne (Antioquia): un misteriós foc hi destrueix el temple d'Apol·lo.
 451, Calcedònia, Bitínia, Àsia Menor: en el marc del Concili de Calcedònia, s'adopta el Credo de Calcedònia, en el que es reconeix la doble naturalesa, divina i humana, de Jesucrist.
 1709 - Copenhagen (Dinamarca): l'Imperi Rus i el Regne de Dinamarca i Noruega signen la seva aliança en el Tractat de Copenhagen (1709) en el marc de la Gran Guerra del Nord.
 1797, Parc Monceau, París (França): André Jacques Garnerin fa el primer salt en paracaigudes des d'un globus aerostàtic a una alçada d'uns 1.000 m.
 1855, Espanya: hi entra en vigor un reial decret que crea un jutjat de pau en cada municipi.
 1928, Puerto Rico: s'hi estableix la Fraternitat Social Fi Sigma Alfa (ΦΣΑ).
 1867, Itàlia: Giuseppe Garibaldi, que havia aconseguit reunir un exèrcit amb ajuda extraoficial, traspassa la frontera dels Estats Pontificis amb el propòsit de culminar la unificació italiana.
 1940, Montoire: Es produeixen converses entre Adolf Hitler i Pierre Laval.
 1945, Espanya: S'aprova la llei de referèndum per consultar directament al poble espanyol assumptes d'especial transcendència.
 1947, Caixmir: comença el conflicte del Caixmir, poc després de la partició de l'Índia.
 1962: El president John Kennedy anuncia el bloqueig de Cuba per la marina de guerra dels Estats Units fins que la Unió Soviètica retiri els míssils instal·lats a l'illa (Crisi dels Míssils).

Naixements 
Països Catalans
 1882 - Vilanova i la Geltrúː Pilar Bagüés Blasco, soprano vilanovina (m. 1975).
 1911 - Sant Feliu de Guíxolsː Margarita Wirsing i Bordas, primera dona llicenciada en Ciències Físico-Químiques a Espanya (m. 1995).
 1924 - Sabadell: Teresa Cunillé i Rovira, actriu catalana.
 1927 - Barcelona: Francesc Vila i Rufas, més conegut com a Cesc, dibuixant i pintor català
 1930 - Barcelona: Josep Guardiola, cantant, saxofonista i violinista català (m. 2012).
 1933 - Barcelona: Montserrat Mechó Cunillera, nedadora i paracaigudista catalana.
 1948 - Rià, Conflent: Jean-Pierre Mas, músic i compositor nord-català.
 1962 - Barcelona: Jordi Cornudella i Martorell, poeta i editor català.
 1963 - Vilafranca del Penedès: Eulàlia Valldosera i Guilera, artista catalana contemporània.
 1973 - L'Alcúdia, Ribera Alta: Andreu Palop, porter valencià.

Resta del món

 1582, Chengshu, Suzhou (Xina): Qian Qianyi (xinès simplificat: 钱谦益; xinès tradicional: 銭 謙 益; pinyin: Qián Qiānyì) funcionari, historiador, escriptor i poeta xinès (m. 1664).

 1811, Doborjan, Hongria: Franz Liszt, compositor i pianista hongarès.
 1847: Jacobus Herculaas de la Rey, conegut com a Koos de la Rey, general durant la Segona Guerra Bòer (m, 1914).
 1870, Vorónej, Rússia: Ivan Bunin, escriptor rus, Premi Nobel de Literatura de 1933 (m. 1953).
 1881, Bloomington (Illinois), EUA: Clinton Joseph Davisson, físic estatunidenc guardonat l'any 1937 amb el Premi Nobel de Física (m. 1958).
 1891, Madridː Elisa Soriano Fisher, oftalmòloga i mestra espanyola, figura destacada del feminisme associatiu (m. 1964).
 1903, Wahoo (Nebraska), EUA: George Wells Beadle, genetista estatunidenc guardonat l'any 1958 amb el Premi Nobel de Medicina o Fisiologia (m. 1989).
 1904, Nova York: Constance Bennett, actriu estatunidenca, una de les més populars de la seva època (m. 1965).
 1913, Budapest, Imperi Austrohongarès: Robert Capa, fotògraf hongarès (m. 1954).
 1917, Tòquio: Joan Fontaine, actriu britànica, naturalitzada estatunidenca (m. 2013).
 1919, Kermanxah, Pèrsia: Doris Lessing, escriptora i feminista britànica. Premi Internacional Catalunya 1999. (m. 2013)
 1921, Seta, Occitània, França: Georges Brassens, cantautor francès (m. 1981).
 1929, Moscou: Lev Iaixin, porter de futbol rus (m. 1990).
 1938, Leytonstone, Londres (Anglaterra): Derek Jacobi, actor anglès.
 1943, París: Catherine Deneuve, actriu de cinema francesa.
 1962 - Berwyn: Bob Odenkirk, actor, humorista i director estatunidenc.
 1966: Lisa Lipps actriu porno i ballarina exòtica nord-americana.
 1969, Rockville (Maryland), Estats Units: Spike Jonze, director de cinema.
 1971, East Providence, Rhode Islandː Jennifer Lee, guionista, directora i productora estatunidenca.
 1975, As Neves, Pontevedra, Espanya: Míchel Salgado, futbolista espanyol.
 1979, Chicago, Illinois: Jannero Pargo, jugador de bàsquet.
 1988 - Washington DC: Corey Hawkins, actor estatunidenc.

Necrològiques 
Països Catalans
 1973 - San Juan, Puerto Rico: Pau Casals, violoncel·lista català mort a l'exili.
 1981 - Sabadell: Josep Olivella i Astals, compositor i professor de música català (n. 1896).
 1989 - El Masnou, el Maresme: Ramon Trias Fargas, polític catalanista (n. 1923).
 2010 - València: Arturo Tuzón Gil, empresari i president del València CF entre 1986 i 1993 (n. 1928).
 2013 - Barcelonaː Rosa Colomer Artigas, filòloga i lingüista catalana, fou directora del TERMCAT (n. 1966).
 2018 - Barcelona, Barcelonès: Robert Saladrigas i Riera, escriptor, periodista i crític literari català (n. 1940).

Resta del món
 741 - Quierzy: Carles Martell, cabdill i militar franc.
 1729 - Estocolmː Anna Maria Ehrenstrahl, pintora barroca sueca (n. 1666).
 1847 - Berlín: Henriette Herz, amfitriona d'un saló literari, primera salonnière jueva de Berlín (n. 1764).
 1897 - Cambridge (Massachusetts): Justin Winsor, bibliotecari estatunidenc (n. 1831).
 1906 - Ais de Provença, Occitània: Paul Cézanne, pintor francès (n. 1839).
 1929 - San Juan, Puerto Rico: Rafael Balseiro Dávila, pianista i compositor porto-riqueny (n. 1867).
 1975 - Londres, Regne Unit: Arnold Joseph Toynbee, historiador i professor britànic, que va intentar sintetitzar la història universal.
 1979 - París: Nadia Boulanger, professora de música, directora d'orquestra i compositora francesa (n. 1887).
 1986 - Woods Hole, Massachusetts (EUA): Albert Szent-Györgyi, metge nord-americà d'origen hongarès, Premi Nobel de Medicina o Fisiologia de 1937 (n. 1893).
 2015 - Labh Janjua, cantant indi de gènere bhangra / hip-hop.
 2016 - Nova York, EUA: Steve Dillon, dibuixant de còmics anglés (n. 1962), cocreador de la sèrie Preacher junt amb Garth Ennis.
 2019 - Tòquio: Sadako Ogata, diplomàtica japonesa, Alta Comissionada de les Nacions Unides per als Refugiats (n. 1927).

Festes i commemoracions 
 Santoral:
 santa Maria Salomé, mare; 
 Còrdula i Càndida de Colònia, verges màrtirs; 
 Llupenci, bisbe; 
 Joan Pau II, papa; 
 beata Esclarmonda de Foix, reina; 
 venerable Jerónima de la Fuente.
 Dia mundial de la Quequesa.

Referències 

22